stanford-oval/wikipedia huggingface dataset:
אשלי גרהאם

| --- | --- |

 לידה:  30 באוקטובר 1987 (בת 37) לינקולן, ארצות הברית 
 מדינה:  ארצות הברית ארצות הברית
 השכלה:  Lincoln Southwest High School 
 תקופת הפעילות:  מ-2000
 בן זוג:  ג'וסטין ארווין
 מספר צאצאים:  3 
 פרסים והוקרה:  טיים 100 (2017) 
 www.ashleygraham.com
 
אשלי גרהאם (באנגלית: Ashley Graham; נולדה ב-30 באוקטובר 1987) היא דוגמנית אמריקאית. היא הופיעה על שעריהם של מגזיני אופנה כגון "ווג", "הרפרס בזאר", "גלאמר", ו"Elle". הופיעה במספר קמפיינים של לוי שטראוס ושות'. בשנת 2016 היא הפכה לדוגמנית הראשונה למידות גדולות שהופיעה בשער של גיליון בגדי הים של ספורטס אילוסטרייטד.
ב-2017, גראהם הפכה לדוגמנית הראשונה למידות גדולות המופיעה על השערים של המהדורות של "ווג" בבריטניה וארצות הברית. גרהאם הופיעה ב-The Tonight Show, Entertainment Tonight, חדשות CBS ורואיינה על ידי NPR על דוגמנות למידות גדולות.
ילדותה

גרהאם נולדה וגדלה בלינקולן, נברסקה שבארצות הברית. יש לה שתי אחיות צעירות. היא סיימה את לימודיה התיכוניים בשנת 2005. היא התגלתה בשנת 2000 על ידי סוכנות I&I בזמן קניות באומהה, נברסקה.
קריירה

בשנת 2001, גראהם חתמה על חוזה עם Wilhelmina Models, לאחר השתתפות בוועידת דוגמניות. ב-2003, היא חתמה על חוזה עם Ford Models. בשלב מוקדם בקריירה, גראהם הופיע במגזין YM. באפריל 2007, היא סוקרה על ידי סאלי סינגר במגזין ווג ואז הופיעה בגיליון אוקטובר 2009 של Glamour בכתבת "גופים אלה יפים בכל גודל", יחד עם דוגמניות למידות גדולות אחרות. ב-2010, גראהם הופיעה בפרסומת הטלוויזיה של ליין בריאנט. הפרסומת הגיעה למעל 800,000 צפיות ביוטיוב, וסוקרה על ידי חברות חדשות כגון הפינגטון פוסט וניו יורק פוסט. ב-31 במאי 2010, היא הופיעה בתוכנית האירוח של ג'יי לנו, והתייחסה למחלוקת.
בדצמבר 2010, גראהם גם הופיעה במאמר במגזין Bust. גרהאם הופיעה במספר קמפיינים של לוי שטראוס ושות'. גרהאם הופיעה במספר קמפיינים של מרינה רינלדי: אביב/קיץ 2012, סתיו/חורף 2012, וסתיו/חורף 2012. לקוחות אחרים כוללים את בלומינגדיילס, Addition Elle,‏ Elomi הלבשה תחתונה, Hanes,‏ Hanesbrands,‏ Liz Claiborne, מייסיס, Nordstrom,‏ Simply Be, וטארגט. בסוף אותה שנה, גרהאם הוכרזה כדוגמנית השנה למידות גדולות בשבוע האופנה בניו יורק.
בשנת 2013, גראהם עיצבה הלבשה תחתונה ל-Addition Elle, חנות קנדית למידות גדולות. גרהאם הופיעה בתוכנית "מייד" של MTV, בתור מאמנת לדוגמנית שאפתנית למידות גדולות. גרהאם הופיעה במאי 2014 בגיליון הבינלאומי של הרפרס בזאר. גראהם דגמנה על שער גיליון יוני 2014 Elle קוויבק. ב-2015, swimsuitsforall, רשת בגדי ים למידות גדולות, בהשתתפות גרהאם הופיעו בגיליון של ספורטס אילוסטרייטד ובגיליון בגדי הים של ספורטס אילוסטרייטד השנתי. גרהאם הייתה הדוגמנית הראשונה למידות גדולות שהופיעה בגיליון זה. ב-2016, היא הפכה לדוגמנית הראשונה שדגמנה בשער של גיליון בגדי הים של ספורטס אילוסטרייטד. היא השתתפה בקליפ לשיר "Toothbrush" של להקת DNCE.
בינואר 2020 הגיעה גראהם ל-10 מיליון עוקבים ברשת האינסטגרם.
צדקה ושירות קהילתי

גראהם דיברה בבתי ספר תיכוניים על דימוי גוף וקבלה עצמית. היא השתתפה במשימות הומניטריות בדרום אפריקה עם קרן Themba. היא מתנדבת בתנועת בריאות בכל גודל.
חיים אישיים

גרהאם פגשה את בעלה, ג'סטין ארווין, צלם וידאו, בכנסייה בשנת 2009. בני הזוג נישאו בשנת 2010. בשנת 2020 ילדה את בנה הבכור, ובינואר 2022 ילדה תאומים.
הערות שוליים

↑  Mazziotta, Julie (14 בפברואר 2016). "5 Things to Know About Ashley Graham, Sports Illustrated Swimsuit Issue's First Size-16 Cover Girl". People. נבדק ב-14 בפברואר 2016. {{cite web}}:  (עזרה)
↑  "Success Stories". I & I Agency. אורכב מ-המקור ב-2013-09-28. נבדק ב-20 ביוני 2012. {{cite web}}:  (עזרה)
↑  "Supermodels Who Aren't Superthin: Meet the Women Who Proudly Bared it All". glamour.com. Conde Nast Publications. נבדק ב-16 בנובמבר 2013. {{cite web}}:  (עזרה)
↑  "Banned-ad model: ABC is big bust".
↑  Ashley Graham Model Plus Size On Jay Leno Show Spreadit.org, May 2, 2010
↑  "Ashley Graham In Bust Magazine". madisonplus.com. 13 בנובמבר 2010. אורכב מ-המקור ב-7 באפריל 2014. נבדק ב-16 בנובמבר 2013. {{cite web}}:  (עזרה)
↑  "Marina Rinaldi Campaign, Spring/Summer 2012". TruthandFashion.com. אורכב מ-המקור ב-20 בינואר 2013. נבדק ב-5 בנובמבר 2012. {{cite web}}:  (עזרה)
↑  "Marina Rinaldi Denim, Fall/Winter 2012". truthandfashion.com. אורכב מ-המקור ב-4 בדצמבר 2012. נבדק ב-5 בנובמבר 2012. {{cite web}}:  (עזרה)
↑  "Models Ashley Graham & Geo Burke for Marina Rinaldi Sport". TruthandFashion.com. אורכב מ-המקור ב-4 בדצמבר 2012. נבדק ב-5 בנובמבר 2012. {{cite web}}:  (עזרה)
↑  "Carine Roitfeld's new BAZAAR shoot: Beauty & The Best of Pre-Fall". harpersbazaar.com.au. 2 באפריל 2014. אורכב מ-המקור ב-2014-04-04. נבדק ב-5 באפריל 2014. {{cite web}}:  (עזרה)
| --- | --- |
בקרת זהויות :  ISNI: 0000 0004 9823 4576  LCCN: no2017059971  VIAF: 2234149489088093810000   WorldCat (עם VIAF): 2234149489088093810000
בית הגלגלים

| --- | --- |

 שמות קודמים:  ש"י - עמותה לשיקום וסיעוד ילדים נכים
 פעילות:  ארגון לצעירים ובוגרים עם מוגבלות פיזית
 התאגדות:  עמותה
 מדינה:  ישראל
 מטה הארגון:  דוד המלך 128, הרצליה
 סניפים:  הרצליה אבן ספיר באר שבע בוסתן הגליל חדרה קיבוץ אורים
 מייסדים:  מרים שוורץ
 יושב ראש:  עמיר פרץ
 מנכ"ל:  אביב שפיגלמן
 תקופת הפעילות:  6 במרץ 1979 – הווה (45 שנים)
 פרסים והוקרה:  אות הנשיא למתנדב (1987) פרס יו"ר הכנסת לאיכות החיים (2011)
 beitgalgalim.org.il
 קואורדינטות:  32°10′02″N 34°48′32″E﻿ / ﻿32.16736°N 34.80901°E﻿ / 32.16736; 34.80901
 he
 
בית הגלגלים הוא עמותה המעניקה שירותים לשיקום ופעילות חברתית לילדים ובוגרים עם נכויות פיזיות.
בעמותה פועלים כ-450 מדריכים ומלווים, וכ-450 בעלי נכויות, ולה שישה סניפים ברחבי ישראל: הרצליה (סניף ראשי ומטה), ירושלים (מושב אבן ספיר, בסניף זה קיימת גם קבוצה נפרדת למגזר החרדי), הגליל (מושב בוסתן הגליל), הסניף למגזר הערבי בצפון (נמצא בחדרה), הנגב (קיבוץ אורים) וסניף למגזר הבדואי (בית אלאמל בבאר שבע). ייחודה של העמותה ביצירת שילוב בין נכים (נכויות פיזיות, בעיקר שיתוק מוחין וניוון שרירים) לבין אנשים ללא מוגבלויות פיזיות, במסגרת חברתית משותפת. רוב המדריכים הם סטודנטים, דתיים וחילונים. כ-30% מתקציב העמותה מגיע ממשרדי ממשלה ועיריות, והשאר מתרומות.
היסטוריה

העמותה הוקמה בשנת 1979 ביוזמתה של מרים שוורץ, בשם "ש"י - עמותה לשיקום וסיעוד ילדים נכים"; לאחר מכן ב-1983 שונה השם ל"בית הגלגלים". בשנת 1982 הצטרף לעמותה עו"ד אביעזר גרואר ששימש כיו"ר העמותה במשך 25 שנה והוביל את פיתוחה וקידומה. בשנת 1997 הוקם סניף בירושלים, בשנת 1999 בנגב, בשנת 2000 בגליל, בשנת 2008 הוקם הסניף הבדואי בדרום הארץ. בשנת 2014 הוקם הבית הערבי בואדי עארה ולאחר מכן בחדרה.
במהלך השנים התנהלה הפעילות במבנים שכורים שהיה צריך להתאים לצורכי הנכים. מאז סוף שנות ה-90 נעשו מאמצים רבים למצוא בית קבע. בתחילת שנות האלפיים העמותה פנתה אל עיריית הרצליה כדי שתקצה לה קרקע המיועדת למבנה ציבור. עד אז פעלה העמותה במבנה זמני ובשכירות ברחוב קרן היסוד שבעיר. ב־2001 אישרה עיריית הרצליה את בניית המבנה החדש ברחוב דוד המלך בהרצליה פיתוח סמוך לאזור התעשייה, אולם תושבים מהשכונה התנגדו וניהלו מאבק לביטול התוכנית מול העירייה ומשרד הפנים ועתרו לבית המשפט. המתנגדים אף הקימו את "עמותת תושבי מערב הרצליה" שתבעה לעצמה את השטח המיועד למבנה. במאי 2008 ועדת הערר המחוזית של תל אביב דחתה את הערר שהגישו התושבים. ראש העיר יעל גרמן תמכה בהקמת המבנה. בספטמבר 2009 דחה שופט בית המשפט המחוזי את בקשת התושבים למתן צו ביניים נגד היתר הבנייה, ובהמשך הגיעו הצדדים להסכמות בתוקף של פסק דין. ביוני 2009, לאחר 6 שנים של מאבק משפטי, הונחה אבן הפינה לסניף בהרצליה שהיה לבית הקבע הראשון של האגודה.
אברמי טורם שימש כמנכ"ל העמותה עד שנת 2016, בשנים אלו הוביל את בניה והקמת הבית החדש בהרצליה עד לפתיחתו, הקים את הבית הערבי, הבית הבדואי ויזם את הקמת מרכז היום של העמותה. מחליפו היה יונתן קרני אשר שימש כמנכ״ל במשך 6 שנים עד שנת 2022. יהודה פרידמן נבחר לתפקיד מנכ״ל העמותה בשנת 2022. את פרידמן החליף אביב שפיגלמן בשנת 2023. ד"ר פנינה שור (בתה של המייסדת מרים שוורץ) החליפה את אביעזר גרואר בתפקיד את יו״ר העמותה, והייתה בתפקיד עד שנת 2025.
החל מתחילת 2025, עמיר פרץ נכנס לתפקיד יושב ראש העמותה והחליף את פנינה שור-שורץ אשר מילאה את התפקיד במשך 17 שנה.
פעילות

העמותה מכוונת לכך שאנשים עם מוגבלות ישתלבו בחיי החברה הרגילים חרף מוגבלותם; בין השאר הדבר מתבטא בחידוד היכולת להגיע לעצמאות במידה האפשרית.
הפעילות כוללת מפגשים בסופי שבוע (כולל לינה בבית הגלגלים ופעילות חברתית), חוגים וסדנאות במהלך השבוע, נופשונים, מחנות קיץ וקייטנות, הפעלת דירות אימון, לימוד כישורי חיים, הכשרה תעסוקתית ופעילויות נוספות.
תוכנית "מתגלגלים קדימה" לבני נוער פועלת לקידום השתתפות במעגל העבודה בקהילה תוך רכישת כלים וכישורי חיים להתנהלות עצמאית בקהילה ויציאה מהבית.
מיזם "החוויה מתגלגלת" נוצר על ידי בוגרי בית הגלגלים ונועד לקרב את הציבור שאינו נכה לעולמם של בעלי הנכויות באמצעות התנסות באתגרי היומיום בהם נתקלים בעלי הנכויות ועל ידי חשיפה אישית לחייהם.
מרכז היום "גלגל התנופה" הוקם בשיתוף אגף השיקום של משרד הרווחה ונותן מענה קבוע ויום יומי ללמעלה מ-20 בוגרים בני 21+. המרכז מספק תמיכה רגשית וסוציאלית, שירותים פרא רפואיים (פיזיותרפיה, ריפוי בעיסוק וקלינאות תקשורת), פעילויות פנאי והעשרה, חיברות ועידוד פעיל לשילוב בחיי קהילה בשיתוף עם גופים וארגונים שונים בקהילה.
כמו כן מעודדת העמותה ומסייעת בשילוב אנשים עם מוגבלות בחברה, כאנשים יוצרים ותורמים בכל המישורים, לרבות עידוד השירות בצה"ל. בשנת 1998 הוקמה על ידי גרואר תוכנית ההשמה של בית הגלגלים, שמטרתה לסייע ולעודד כל חבר בקבוצת הבוגרים להשתלב בעולם התעסוקה, בעיקר בשוק החופשי (אך גם במפעל המוגן ובתעסוקה נתמכת), וכן לפעול להסרת חסמים שבחוק וחסמים אחרים לקידום תעסוקת הנכים. במסגרת זו הוגשה על ידי גרואר עתירה לבג"ץ ליישום דו"ח השופט אפרים לרון.
בשנת 1987 זכתה העמותה באות הנשיא למתנדב, וב-2011 זכתה בפרס יושב-ראש הכנסת לאיכות החיים. בחודש יולי 2019, המועצה הכלכלית-חברתית של האו"ם (אקוסו״ק) העניקה לעמותה מעמד מייעץ מיוחד לאו"ם.
ראו גם

נכות בישראל
הערות שוליים

↑  גילי גוראל‏, גם הנכים הבדואים מתחילים להתגלגל, באתר וואלה, 10 באפריל 2009
1 2  שרה צוובנר, מסמך רקע לדיון בנושא: ״בית הגלגלים״ מוגש לוועדת העבודה, הרווחה והבריאות, באתר הכנסת - מרכז מחקר ומידע, ‏6 בפברואר 2005
1 2 3  הארץ, תושבי הרצליה פיתוח לא רוצים מועדון נכים בשכונה, באתר TheMarker‏, 26 במאי 2008
↑  מלץ אהוד, "מקלות בגלגלים", ידיעות אחרונות, 21 בינואר 2005
↑  אורי חודי, הנכים ניצחו את המיליונרים: בית הגלגלים בהרצליה פיתוח יוצא לדרך, באתר כלכליסט, 16 ביוני 2009
1 2 3  נועה קושרק, לאחר 6 שנים, הונחה אבן הפינה למשכן עמותת "בית הגלגלים" בהרצליה, באתר הארץ, 25 ביוני 2009
↑  נועם דביר, בית האפשרויות הבלתי מוגבלות, באתר הארץ, 7 ביוני 2012
↑  מנכ"ל חדש לבית הגלגלים: "נרגש לחזור למקום שעיצב את חיי", באתר אייס, 27 ביוני 2022
↑  יהודה פרידמן נבחר לתפקיד מנכ"ל עמותת "בית הגלגלים", באתר וואלה, 27 ביוני 2022
↑  גלגל אותה: זו הקריירה החדשה של שר הביטחון לשעבר, באתר IN-I, ‏3 בדצמבר 2024
↑  בג"ץ 10750/06, צו על תנאי מיום 30 באפריל 2007
↑  אמיר אלון ואיתמר אייכנר, עמותה ישראלית תייעץ לאו"ם על שילוב אנשים עם מוגבלות, באתר ynet, 11 ביולי 2019
| --- | --- |
בקרת זהויות :  NLI: 987007305918305171  VIAF: 149465890   WorldCat (עם VIAF): 149465890 
נשיא המדינה, ראובן ריבלין, בביקור בעמותת "בית הגלגלים" לציון היום הבינלאומי לשוויון זכויות לאנשים עם מוגבלויות, דצמבר 2017
מיזם החוויה המתגלגלת
ארגון הפשע טמבוב

כנופיית טמבוב או ארגון הפשע טמבוב (ברוסית: Тамбовская организованная преступная группировка) היא כנופיית פשע מאורגן גדולה בסנקט פטרבורג, שברוסיה. על פי ההאשמות הרווחות, היא אורגנה בשנת 1988 על ידי שני גברים ממחוז טמבוב, ולדימיר קומארין וואלרי לדובסקיך. החבורה נקראת על שם אזור מוצאם. למרות ההאשמות, קומארין ממשיך להכחיש את מעורבותו. במקור הגנגסטרים גויסו מאנשים ממוצא טמבוב וספורטאים ועסקו בגביית דמי חסות.
הארגון התפרסם בעיר לאחר סיקור מאת אלכסנדר נבזורוב בתוכנית הטלוויזיה שלו "600 שניות".
סנקט פטרבורג

בשנת 1989 התנגשה החבורה עם כנופיית מאלישב, קבוצה פלילית נוספת שמושבה בסנקט פטרבורג, בסכסוך מזוין עקוב מדם. בשנת 1990 נכלאו כמה מחברי הכנופיה כולל קומארין בשל סחיטה, אך קומארין שוחרר מהכלא בשנת 1993. בהמשך הוא כרת ברית בקצרה עם מאלישב כדי להילחם בכנופיית קאזאן הטטרית.
בשנים 1993–1995 התפתחה מלחמה פנימית בין קבוצות בתוך כנופיית טמבוב. ב-1 ביוני 1994 שרד קומארין ניסיון רצח ברכבו אך נפצע קשה ואיבד את זרועו. הוא המשיך בהתאוששותו בדיסלדורף (גרמניה) ובשווייץ. עד 1995 הוא המשיך לשלוט על פעילות הכנופיה.
באותה תקופה הכנופיה שילבה כמה אנשי עסקים והתעניינה בהשקעות ובסחר בדלקים והתפתחה ביעילות לכדי מאפיה של ממש, מה שעזר בארגון כמה חברות אבטחה פרטיות. על פי החשד, חלק מחבריה הפכו לחברי הדומה הממלכתית וחברים באספה המחוקקת של סנקט פטרבורג, כמו גם סקטור שנפתח בסידני, אוסטרליה שנוהל על ידי מיכאיל קלפנוב. אפילו יו"ר האספה ויקטור נובוסיולוב העניק לה את תמיכתו ושמר על קשרים הדוקים עם קומארין. בשנת 1998 הפך קומארין לסגן נשיא חברת הנפט הפטרבורגית (PTK), הנחשבת לחברת הנפט המובילה בעיר. משנת 1994, PTK הייתה בבעלות העירייה.
בסתיו 1999 החל מעמדה של הכנופיה להידרדר. ויקטור נובוסיולוב נהרג מפיצוץ במכוניתו ב-20 באוקטובר. בנוסף נכלאו או נהרגו כמה מחבריה החשובים ביותר. קומארין עזב את תפקידו כסגן נשיא PTK.
כנופיית טמבוב כוללת כיום כמה מאות חברים פעילים. באוגוסט 2001 אמר שר הפנים של רוסיה בוריס גריזלוב כי כנופיית טמבוב שלטה על 100 מפעלים תעשייתיים בסנקט פטרבורג, כולל PTK, מפעילת קמעונאות הדלק המובילה בעיר וכן ארבעה נמלי ים מרכזיים בצפון מערב רוסיה, סנקט פטרבורג, קלינינגרד, ארכנגלסק ומורמנסק.
ב-16 בינואר 2007 הודיע התובע הכללי של רוסיה יורי צ'ייקה כי כנופיית טמבוב השתלטה לאחרונה בכוח על 13 מפעלים גדולים בסנקט פטרבורג ונתונה לחקירת רשויות אכיפת החוק הפדרליות שעצרו כ-30 חברים בארגון.
מעצרי 2007 ו-2008

ב-13 ביוני 2008 עצרה המשטרה הספרדית 20 מחברי הארגון. בקשר לפשיטה, הפוליטיקאי הרוסי ולדיסלב רזניק נחקר.
אלכסנדר מאלישב, ככל הנראה לאחר שפתר את הסכסוך שלו עם הכנופיה, הצטרף אליהם במקום ועבר לספרד להמשיך במבצע לאחר מספר ניסיונות התנקשות בחייו בסנקט פטרבורג. גם גנאדי פטרוב, מקורב ושכן לאחותו של המלך חואן קרלוס, נעצר. במהלך המבצע המשטרתי נתפס קוד שנקרא מבצע טרויקה, 307,000 דולר במזומן ועשרים ושלוש מכוניות יוקרה. חשבונות בנק בהיקף של 12 מיליון יורו הוקפאו. מעצרים בוצעו גם בברלין, שם היה חבר בארגון, מייקל רבו, מעורב בהלבנת ההכנסות מסחר בסמים ופעילות בלתי חוקית אחרת.
החקירה הפלילית של 2008 הובילה למעצרים נוספים ונחשפה תוכנית הלבנת הון של מאפיה רוסית גדולה (כנופיית טמבוב). לטענת התובע הבולגרי מכובסים יותר ממיליארד יורו (1.4 מיליארד דולר) של כסף רוסי מלוכלך באמצעות שורה של עסקאות פיננסיות בבולגריה ובאסטוניה. הכסף המכובס היה, על פי הטענות, חלק מהכנסות הכנופיה הידועות לשמצה של סנקט פטרבורג, טמבוב, מסחר בסמים, זנות וגביית דמי חסות. את פעולת הלבנת הכספים של כנופיית טמבוב ניהלו על ידי אליזבת ילנה פון מסינג וסבטוזר מילטר.
על פי המקורות, כמיליארד יורו של כסף רוסי מלוכלך הועבר לראשונה לחברת שירותי נדל"ן ושירותים פיננסיים בבולגריה, המכונה אופטימה קיי. אז חברה זו חיברה מחצית מהכסף לבית הפיננסי האסטוני א.ס. טוויד, שהחזיר את המזומנים לרוסיה. שאר הכסף הועבר לחשבונות בקפריסין, דובאי, הונג קונג ומדינות אחרות, כך לפי עיתון בולגרי.
החקירה, שהתנהלה בבולגריה, הייתה חשאית. שני אנשים נחקרו בבולגריה ב-23 במאי 2008, במקרה זה - אליזבת ילנה פון מסינג וסברוזאר מילטר. פון מסינג היא רוסייה בעל אזרחות פינית, שימשה כשליחה. הדיונים בבית המשפט על חקירתם של שני הרוסים לא היו פתוחים לקהל.
מעצרים נוספים

ב-22 באוגוסט 2007 ולדימיר קומארין נעצר על ידי משטרת רוסיה ובנובמבר 2008 נידון ל-14 שנות מאסר והוטל עליו קנס בגובה מיליון רובל על פעילותו הפלילית. בקיץ 2010 הוא עתר לבית הדין האירופי לזכויות אדם בטענה שזכויותיו הופרו על ידי הרשויות הרוסיות. ביולי 2011 בית משפט מוסקבאי קיצר את עונשו ל-11.5 שנות מאסר והוא הועבר למאסר בכלא מטרוסקאיה טישינה במוסקבה. במרץ 2012 מעצרו הוארך ובאוגוסט 2016 בית הדין גזר עליו 23 שנות מאסר בגין הקמת ארגון פשע, הזמנת רציחות וביצוע הונאות בקנה מידה גדול. במרץ 2019 הוא נידון מחדש, הפעם ל-24 שנות מאסר.
ביוני 2009 נעצר בכיר בארגון טמבוב בשם מיכאיל גלושצ'נקו, הוא הואשם על ידי ועדת החקירות של רוסיה ברצח. במרץ 2012 נידון לשמונה שנות מעצר והוטל עליו קנס בגובה 300 אלף רובל בגין הונאה.
ראו גם

ארגון הפשע וליקולוקסקאיה
המאפיה הצ'צ'נית
אחוות סולנצבו
המאפיה הרוסית
לקריאה נוספת

רוט, יורגן. Die Gangster aus dem Osten. המבורג: אירופה ורלאג, 2003. ISBN 3-203-81526-5
הערות שוליים

↑  The Jamestown Foundation
↑  Research Topics
↑
↑  Генпрокурор: арестованы 27 членов тамбовской ОПГ | Газета.Ru: Между тем
↑  BBC NEWS | World | Europe | Spain raids 'major Russian gang'
↑  The Sunday Herald, Feb 22, 2009
↑
↑
↑  «Руки у него по локоть в крови» // Лидер крупнейшей преступной группировки России сел на 25 лет. В 90-е он правил Петербургом
↑  Тамбовская империя // В бандитском Петербурге 90-х был «ночной губернатор». Его боялись все
בריאן צ'סקי

| --- | --- |

צ'סקי בדצמבר 2011
 לידה:  29 באוגוסט 1981 (בן 43) ניסקיונה, ניו יורק, ארצות הברית 
 מדינה:  ארצות הברית ארצות הברית
 מקום מגורים:  סן פרנסיסקו 
 השכלה:  בית הספר לעיצוב רוד איילנד  Niskayuna High School 
 מעסיק:  Airbnb 
 תפקיד:  מנכ"ל ומייסד שותף של Airbnb
 
בריאן ג'וזף צ'סקי (באנגלית: Brian Joseph Chesky; נולד ב-29 באוגוסט 1981) הוא מיליארדר ויזם אמריקאי ממוצא יהודי ומייסד-שותף של שירות האירוח העולמי, Airbnb. הוא מנכ"ל החברה, ונבחר לאחד מ-"100 האנשים המשפיעים ביותר של 2015" של הטיים מגזין.
על פי מגזין פורבס, נכון לינואר 2021 נאמד הונו בכ-14.7 מיליארד דולר.
ביוגרפיה

בריאן צ'סקי נולד ב-29 באוגוסט 1981 בניסקיונה, ניו יורק. הוא בנם של דבורה ורוברט צ'סקי; אביו ממוצא פולני ויהודי-אוקראיני ואמו ממוצא איטלקי. הוריו היו עובדים סוציאליים ויש לו אחות צעירה בשם אליסון. בתור ילד, צ'סקי התעניין באמנות, באיור העתקים של ציורים ובעיצוב, בו התעסק בעיצוב נעליים וצעצועים. מאוחר יותר התעניין באדריכלות נוף ועיצוב.
בשנת 1999, צ'סקי החל ללמוד בבית הספר לעיצוב של רוד איילנד. הוא קיבל תואר ראשון לאמנות בעיצוב תעשייתי ב-2004. במהלך הזמן שלו ב-RISD, צ'סקי הכיר את ג'ו גביה, שהיה מאוחר יותר ממייסדי Airbnb.
קריירה

אחרי הלימודים בבית הספר לעיצוב ברוד איילנד עבד צ'סקי כמעצב תעשייתי ואסטרטג ב-3DID, לוס אנג'לס. מאוחר יותר הוא עבר לסן פרנסיסקו, ושכר דירה עם שותפו, ג'ו גביה. באוקטובר 2007, "אגודת המעצבים התעשייתיים של אמריקה" אירחה כנס גדול בסן-פרנסיסקו ובעטיו כל המלונות היו בתפוסה מלאה. השותפים לא יכלו להרשות לעצמם לשלם את שכר הדירה עבור אותו החודש והחליטו להשכיר את הדירה שלהם בשביל כסף. הם רכשו שלושה מזרני אוויר והחלו לשווק את הרעיון הזה כ-"Airbed and Breakfast", עם שלושה אורחים שהגיעו להתארח כבר בלילה הראשון.
בפברואר 2008, מייסד שותף שלישי נכנס לחברת Airbnb, האדריכל בוגר הרווארד נתן בלשרצ'יק. כל שותף-מייסד קיבל תפקיד בתוך החברה החדשה, כאשר צ'סקי הוא המנכ"ל ומוביל החברה. על מנת לקבל מימון, צ'סקי ושאר המייסדים יצרו מהדורה מיוחדת של דגנים בשם "אובמה אוס" או" ו"קפטן מקיינס", המבוססים על המועמדים לנשיאות ברק אובמה וג'ון מקיין. המאיץ הנחשב Y Combinator התרשם מהיצירתיות והתעוזה שביצור קופסאות דגני בוקר, וקיבל את Airbnb לתוך תוכנית המימון הראשונית (Seed) שלו. בשנה הראשונה שלה, החלה החברה להתרחב מחוץ לאמריקה ופתחה מספר סניפים באירופה. בשנת 2011, צ'סקי כתב מכתב מטעם החברה על טיפולה בתלונה של מארח על ונדליזם שבוצע בנכס שלו על ידי הכרזה על קו חם של 24 שעות, מוקד, צוות נוסף, תמיכה, אחריות על גנבה או ונדליזם. ב-2015, צ'סקי הודיע כי Airbnb יהיה נותן החסות הרשמי של המשחקים האולימפיים בריו דה ז'ניירו, ברזיל 2016. הוא אמר כי יותר מ-120,000 אנשים התארחו בדירות Airbnb במהלך מונדיאל 2014. שוויה של Airbnb נאמד ב-20 מיליארד דולר, נכון למרץ 2015.
ב-10 בדצמבר 2020 הונפקה החברה לפי שווי של יותר מ-100 מיליארד דולר, אחת ההנפקות הגדולות ב-2020. נכון לפברואר 2021 שווי החברה הוא כ-107 מיליארד דולר.
ב-1 ביוני 2016, צ'סקי הצטרף לתוכנית 'התחייבות הנתינה' יחד עם וורן באפט ועם ביל גייטס, קבוצה נבחרת של מיליארדרים שיש להם מחויבות לתרום את רוב הכסף שלהם. הוא תיאר כמה את המוטיבציה שלו: "עם ההבטחה הזו, אני רוצה לעזור ליותר ילדים להבין את המסע שאני עברתי. אני רוצה להראות להם את החלומות שלהם, ולא להגביל את עצמם על ידי מה שהם רואים לנגד עיניהם. הגבולות שלהם לא באמת מוגבלים. וולט דיסני אמר פעם, "אם אתה יכול לחלום את זה, אתה יכול לעשות את זה." אני רוצה לעזור להם חלום."
פרסים

ב-2015, צ'סקי נכנס לרשימה היזמים העשירים ביותר מתחת לגיל 40 של המגזין פורבס. צ'סקי הוכר בטיים מגזין כאחד מ-100 האנשים המשפיעים ביותר לשנת 2015. במאי 2015, הנשיא אובמה הכיר בצ'סקי כשגריר של יזמות עולמית. הוא גם נמנה ברשימת 400 צעירי פורבס ב-2016.
אריאן דה רוטשילד

| --- | --- |

אריאן דה רוטשילד, מאי 2009
 לידה:  14 בנובמבר 1965 (בת 59) סן סלוודור, אל סלוודור 
 מדינה:  צרפת, אל סלוודור 
 מקום מגורים:  Pregny Castle 
 השכלה:  אוניברסיטת פייס 
 מעסיק:  סוסייטה ז'נרל, Compagnie Financière Edmond de Rothschild, AIG, Banque privée Edmond de Rothschild 
 בן או בת זוג:  בנז'אמן דה רוטשילד (23 בינואר 1999–15 בינואר 2021) 
 מספר צאצאים:  4 
 
הברונית אריאן דה רוטשילד (בצרפתית: Ariane de Rothschild, נולדה בשם אריאן לאנגנר (Ariane Langner) ב-1965 בסן סלוודור, אל סלוודור) היא בנקאית ופילנתרופית צרפתייה, יושבת הראש של חברת ההחזקות קבוצת אדמונד דה רוטשילד מאז 2019. היא אם לארבע בנות ואלמנתו של הברון בנז'אמן דה רוטשילד.
חיים אישיים

אריאן דה רוטשילד נולדה בסן סלבדור, אל סלבדור. אביה היה מנהל בכיר בחברת התרופות הבינלאומית Hoechst. עד גיל שמונה עשרה, אריאן דה רוטשילד ואחיה פיליפ חיו עם הוריהם בבנגלדש, קולומביה ובזאיר לשעבר (DRC). בינואר 1999 נישאה לבנימין דה רוטשילד, בנו של אדמונד דה רוטשילד ויורש קבוצת אדמונד דה רוטשילד. יש להם 4 בנות. בעלה בנימין דה רוטשילד מת ב-15 בינואר 2021 מהתקף לב.
קריירה

אריאן דה רוטשילד היא בעלת תואר MBA מאוניברסיטת פייס (Pace) בניו יורק.
בתחילה עבדה כברוקרית בסוסייטה ז'נרל בניו יורק ואחר-כך הצטרפה לקבוצת הביטוח האמריקאית AIG, שניסתה להיכנס לשווקים של צרפת ואירופה. היא יושבת ראש מועצת המנהלים של הבנק הפרטי Compagnie Financière Edmond de Rothschild בצרפת ושל Banque privée Edmond de Rothschild בשווייץ. זמן קצר לאחר כניסתה לתפקיד, תבעה אריאן דה רוטשילד את דויד דה רוטשילד, בן דודו של בעלה ומנהל בנק ההשקעות הצרפתי Rothschild & Co על שימושו בשם המשפחה. ביוני 2018, לאחר שלוש שנים של מאבק משפטי, הגיעו הצדדים להסכמה שאף צד לא יעשה שימוש בשם המשפחה לבדו לצורכי מיתוג והפרידו אחזקות צולבות.
דה רוטשילד גם מכהנת כנשיאת מועצת המנהלים של סוכנות הייעוץ הפיננסית והסביבתית BeCitizen.
פעילות חברתית

אריאן דה רוטשילד אחראית על קרנות אדמונד דה רוטשילד, המוקדשות לתמיכה באמנות ובתרבות, בריאות ומחקר, סביבה, יזמות חברתית, ודיאלוג בין-תרבותי. היא תומכת בפרויקטים באוניברסיטאות בישראל. היא יושבת ראש קרן אריאן דה רוטשילד (Ariane de Rothschild Foundation), שמרכזה במדריד, שנותנת את חסותה לפרס האמנות על-שם אריאן דה רוטשילד (Ariane de Rothschild Art Prize), פרס לאמנות עכשווית המוענק מדי שנה.
תוכנית העמיתים על-שם אריאן דה רוטשילד (Ariane de Rothschild Fellows Program), בשיתוף עם בית הספר למנהל עסקים של אוניברסיטת קולומביה, אוניברסיטת קיימברידג' ו-ESSEC, נועדה לפתח רשת של יזמים חברתיים בעלי עניין בטיפוח תרבות של כבוד הדדי ודיאלוג בין קהילות יהודיות למוסלמיות.
היא אחראית על הפעילויות הלא-כספיות של קבוצת אדמונד דה רוטשילד, ביניהן אחוזות יין בבורדו (שאטו קלארק, שאטו מאלמזון, Château des Laurets), ספרד (וגה סיסיליה רוטשילד), דרום אפריקה (רופרט רוטשילד) וארגנטינה (דאסו רוטשילד). היא מנהלת את מון ד'ארבואה, אתר נופש במג'ב.
הוקרה

בנובמבר 2014 הוענקו לה אזרחות כבוד של ראשון לציון, ותואר דוקטור לשם כבוד מאוניברסיטת בן-גוריון בנגב.
אילן יוחסין

הערה: אילן יוחסין זה אינו כולל את כל חברי משפחת רוטשילד, אלא מתרכז באישים בולטים בה, בפרט בענפים הצרפתי והבריטי.
הערות שוליים

↑  John Gapper, Lunch with the FT: Ariane de Rothschild, Financial Times, ‏2016-03-04
↑  Governance | Edmond de Rothschild, www.edmond-de-rothschild.com (ארכיון)
↑  Subscribe to read, Financial Times (באנגלית)
↑  שלומי דיאז, אות אזרחות כבוד של ראשון לציון לברונית רוטשילד, באתר ישראל היום, 26 בנובמבר 2014
↑  דוקטור לשם כבוד ליוסי ורדי, "אנשים ומחשבים", 1 בדצמבר 2014
בנזאלדהיד

| --- | --- |

בנזאלדהיד
 
 שם סיסטמטי:  Benzenecarbaldehyde
 שמות נוספים:  Benzaldehyde בנז-אלדהיד Benzenecarboxaldehyde Phenylmethanal Benzoic aldehyde
 כתיב כימי:  C₇H₆O 
 מסה מולרית:  106.12 גרם/מול
 מראה:  נוזל שקוף או צהבהב
 מספר CAS:  100-52-7
 צפיפות:  1.044 גרם/סמ"ק
 מצב צבירה:  נוזל
 מסיסות:  3 גרם בליטר
 טמפרטורת היתוך:  -57.12 °C   216.03 K
 טמפרטורת רתיחה:  178.1 °C   451.25 K
 מקדם שבירה:  1.5456
 נקודת הבזק:  64 °C   337.15 K
 NFPA 704:       2 ‏ 2 1 
 
בנזאלדהיד הוא תרכובת אורגנית המורכבת מטבעת בנזן עם מתמיר אלדהידי. זהו האלדהיד הארומטי הפשוט ביותר ואחד השימושיים ביותר בתעשייה. החומר הוא נוזל שקוף בעל ניחוח שקדים. בנזאלדהיד הוא המרכיב הראשי במיצוי של שקדים מרים וניתן להפיקו ממקורות טבעיים אחרים, בנזאלדהיד סינתטי משמש כחומר טעם בתחליפי תמצית שקדים לאפיה.
בנזאלדהיד הופק לראשונה באמצעות מיצוי משקדים מרים בשנת 1803, וסונטז על ידי פרידריך ולר ויוסטוס פון ליביג בשנת 1832.
ייצור

ניתן לייצר בנזאלדהיד בכמה דרכים. השיטה הנפוצה היא כלורינציה וחמצון של טולואן נוזלי. שיטות נוספות הן חמצון חלקי של בנזיל אלכוהול, הידרוליזה של בנזאל כלוריד (Benzal chloride C6H5CHCl2) או תגובת בנזן עם פחמן חד-חמצני. ניתן לסנטז בנזאלדהיד מסינאמאלדהיד המופק משמן קינמון על ידי חימומו בתמיסה מיימית / כוהלית בטמפרטורה שבין 90C ל-150C עם בסיס (כדוגמת סודה לשתייה) למשך 5–80 שעות.
מקורות טבעיים

בנזאלדהיד נמצא באופן טבעי בגלעיני שקדים, אפרסקים ותפוחים שם הוא נוצר מפירוק אנזימטי של אמיגדלין (Amygdalin) לגלוקוז, ציאניד ובנזאלדהיד.